„Dacă mă prindeau, era sfârșitul”: O femeie din Cecenia s-a filmat în timp ce familia ei încerca să o răpească din secția de poliție
Baricadată într-o secție de poliție din Moscova, Lia Zaurbekova și-a dat seama că singura cale de a rămâne în viață era să se filmeze în timp ce mai mulți membri ai familiei sale încercau să o răpească, relatează The Guardian. Într-o serie de mesaje înregistrate cu telefonul dintr-o toaletă, femeia de 19 ani a avertizat că dacă mulțimea care se adunase în preajma secției reușea să o aducă înapoi în Cecenia, s-ar putea să fie ultima dată când cineva va mai auzi de ea.